da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da de da da da da da da da eo da da da en da da en da de da da da en da en sv da en da da sv da da fr en da de fr da de da da de nl da da da en da da da da da fr ceb en nl ceb fr de da da
8 madvarer du aldrig må opbevare i køleskabet | ISABELLAS
af Nanna Louise Post Larsen 28.02.2020
Opbevarer du dine tomater på køl eller på køkkenbordet? Og hvad med hvidløg og olie? Der er delte meninger, men der er faktisk ét rigtigt svar. Få det her!
Kender du: 13 geniale husmortips til køkkenet!
8 madvarer du aldrig må opbevare i køleskabet
Få det bedste ud af dine råvarer og spar masser af plads i køleskabet. Læs med her!
Brød i alle afskygninger bør ikke opbevares i køleskabet, fordi den lave temperatur får brødet til at udtørre ganske hurtigt.
En perfekt modnet avokado smager skønt på et stykke rugbrød eller i en salat, men opbevarer du dine avokadoer i køleskabet, standses modningsprocessen og avokadoens kød får som følge deraf en sær struktur. Har du købt en moden og spiseklar avokado, som du først ønsker at spise nogle dage senere, kan du dog godt opbevare den på køl, så den ikke bliver overmoden.
De fleste af os opbevarer løg i grøntsagsskuffen nederst i køleskabet, men i virkeligheden er det helt forkert. Kombinationen af fugt og den lave temperatur i køleskabet vil medføre, at saften i løgene gør dem bløde og slatne. Opbevar dem i stedet på et køligt og tørt sted, men helst langt væk fra dine kartofler, fordi både kartofler og løg udskiller gasser, som vil forringe kvaliteten af begge.
En iskold tomat på æggemaden smager dejligt, men opbevarer du dem i køleskabet, vil tomaterne få en sær tekstur og miste deres søde, solmodne smag. Den kolde luft i køleskabet standser nemlig tomaternes naturlige modningsproces, og det er netop denne proces, der giver dem deres skønne dybe smag. Opbevar i stedet tomaterne i en kurv ved stuetemperatur, fx på køkkenbordet.
Vidste du: Derfor skal du ikke skylle dit service af!
Begår du mon denne fejl? Olivenolie skal altid opbevares på et tørt og mørkt sted. Dette skyldes, at køleskabet vil få olien til at kondensere og give den en mærkelig hård, næsten smør-agtig konsistens.
Opbevarer du dine kartofler i køleskabet, vil kartoflernes stivelse hurtigt forvandles til sukker, og det vil efterlade kartoflerne med en trist og sødlig smag og konsistens. I stedet bør du opbevare dem i en papirpose på et køligt - ikke koldt - sted, så kartoflerne kan ånde og ikke slår rødder alt for hurtigt.
Har du nogensinde lagt mærke til, at hvidløgene i køleskabet spirer på livet løs? Det er en af grundene til, at hvidløg skal opbevares på et køligt og tørt sted og ikke i køleskabet! Når hvidløgene opbevares på køl, vil de blive bløde og runkne og dermed hurtigt mugne.
Der er ingen fornuftig grund til at opbevare honning i køleskabet, for så kan du risikere, at honningen krystalliserer. Lad i stedet honningen stå i et mørkt køkkenskab, for her kan det holde sig i evigheder, hvis blot glasset er tætsluttet, og du sørger for ikke at dyppe service i honningglasset, der har været i kontakt med andre fødevarer.
Kilde: Te Huffington Post
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik